Nasljedna hemoragijska telangiektazija
Nasljedna hemoragijska telangiektazija ili nasljedna hemoragijska telangiektaza (HHT), poznata i kao Osler-Weber-Renduova bolest i Osler-Weber-Renduov sindrom, je rijetki autosomno dominantni genetički poremećaj, koji dovodi do abnormalnog stvaranja krvnih sudova u koži, sluznici, a često i u organima kao što su pluća, jetra i mozak. Može izazvati krvarenja iz nosa, akutna i hronična krvarenja iz probavnog trakta i različitih problema, uslijed zahvaćenosti drugih organa. Tretman se fokusira na smanjenje krvarenja iz lezija krvnih sudova, a ponekad i operaciju ili druge ciljane intervencije za uklanjanje arteriovenskih malformacija u organima. Za hronično krvarenje često su potrebni suplementi gvožđa, a ponekad transfuzija krvi. HHT se prenosi na autosomno dominantno način, a javlja se kod jednog od 5.000–8.000 ljudi u Sjevernoj Americi. Bolest nosi imena Ser Williama Oslera, Henrija Julesa Louisa Marie Rendua i Fredericka Parkesa Webera, koji su je opisali krajem 19. i početkom 20. stoljeća.